El gaiter Carlos Núñez fa vibrar Roquetes en la 32a edició del Tradicionàrius
El Tradicionàrius de les Terres de l’Ebre ha celebrat la seua 32a edició amb el músic gallec Carlos Núñez com a gran reclam. El mateix Núñez s’ha mostrat agraït de poder portar la seua música a les Terres de l’Ebre, tot reivindicant el seu estil de música. El certamen ha convertit Roquetes en la capital de la música d’arrel durant dos dies intensos de celebració, commemorant també el 175è aniversari de la ciutat. Ivan Garcia, alcalde de Roquetes, ha destacat la trajectòria del Tradicionàrius, tot recalcant que no cal marxar de les Terres de l’Ebre per gaudir de certàmens de qualitat. Artistes com Quico el Célio, el Noi i el Mut de Ferreries, Casum o Mig Camí, han acompanyat a Carlos Núñez en la programació del festival. A més, s’ha homenatjat la figura de Ramon Balaguer per la seua feina en la jota tortosina i la cultura popular.